text:
Avant trais emnas han els cumenzà lur viadi ad Aarau. Dapi dumengia èn els en il Grischun. Arrivads sur il pass dal Lucmagn, han els durmì ina notg a Curaglia. Da là davent èn els ids a pe enfin Glion. A Scheia sur Flem han els passentà la notg tar la famiglia Schmid.
Jau hai emprendì ina massa sur da la Svizra e dals Svizzers. Jau sun fitg cuntent da quellas bleras impressiuns. La ospitalitad da la glieud è stada enorma.
Ensemen cun ils scolars da la terza superiura da Flem han els prendì la via sut ils pes. Ils scolars han mussà ad els il lai da Cauma, la Ruinaulta ed il lai da Cresta.
Avant che Mohammad Rasuli ed Hamid Jafari han pudì far il viadi, han els gì da surmuntar intgins obstachels. Uschia dorma Mohammad Rasuli tschintg notgs ad emna en il center per requirents d’asil ad Aarau e visita vinavant il curs da tudestg. Ch’i saja tuttina grategià da far il viadi, saja in grond regal.
Nus vulain far ina fin cun pregiudizis. Nus essan carstgauns sco tut ils auters era, betg megliers e betg menders.
Telesguard 17:40


c: text/html

text:
Badesi
Badesi l'è 'n cümü italià, de la regiù de la Sardegna, en Pruvìncia de Olbia-Tempio. El g'ha 1 870 abitàncc (dàto del Dicember 2013[1]), 'na superfìce de 30 km² e 'na densità de 62 ab./km². El cunfìna coi cümü de Trinità d'Agultu e Vignola, Valledoria, Viddalba.
Evulusiù demogràfica[Mudifega | mudìfica 'l sorgènt]
Abitàncc censìcc
Riferimèncc[Mudifega | mudìfica 'l sorgènt]
- ↑ Statìstiche demogràfiche ISTAT. Statìstiche sö la popolasiù del Istitùto Nasiunàl de Statìstica relatìve al 31 de Dezember 2013.

robotstxt: allowed

filter: keep


text:
Per l’emprima giada dattan ils megliers juniors da la Svizra per il titel da campiun en ina Finalissima. Duas partidas da final cun in gieu direct ed ina partida da return decidan davart il titel da campiun Svizzer.
Fin uss deva era tar ils megliers juniors serias da final. En il modus da «best of five» vegniva cumbattì per il titel da campiun svizzer.
Halla da glatsch Gurlaina ha fatg la cursa
Divers lieus han candidà per ospitar la Finalissima. La fin finala ha Scuol fatg la cursa. Ils megliers juniors da l’entir pajais dattan uschia a Scuol per il titel da campiun Svizzer. Tar ils novizs d’elita èn quai Zug e Bienna. Tar l’elita A en Genevra ed il defensur dal titel ils GCK Lions en il final.
RR actualitad 07:00


text:
Quai ch'è enconuschent enfin uss:
- A Kensington, Londra, arda il sgrattatschiel Grenfell Tower davent da la segunda auzada enfin la pli auta auzada, il 27avel plaun, dapi baud la notg sin mesemna. Entant hajan ils pumpiers cuntanschì la 24avla auzada.
- Enturn mezdi communitgescha la polizia, ch'almain 12 persunas èn mortas. Tenor l'ambulanza da Londra sajan vegnidas purtadas 74 persunas blessadas, tranter quellas 20 en stadi critic, en sis ospitals da la citad. La chasa ha dentant 120 abitaziuns. Il president da Londra, Sadiq Khan tema, che las cifras dad unfrendas vegnan anc a crescher.
- En las medias socialas èn diversas persunas en tschertga dad autras persunas. La polizia da Londra ha entant drizzà en ina lingia d’urgenza per infurmaziuns.
- Ils servetschs d’emergenza èn cun 250 pumpiers e 45 vehichels, passa 100 medis e sanitaris e 20 ambulanzas, 100 policists sin il lieu e differentas squadras spezialisadas sin il lieu.
- Il stabiliment saja stabil avunda per tschertgar ulteriuras victimas comunitgescha l'agentura da novitads tudestga dpa.
- La via principala A4 tranter il center da Londra e l'eroport Heathrow ha stuì vegnir serrada en omaduas direcziuns.
Betg enconuschent:
- Davart la raschun dal fieu na dettia quai actualmain anc naginas indicaziuns, communitgeschan las autoritads. I na sa tractia betg dad in act da terror, citescha la dpa a Scotland Yard.
«More information will follow when we have it»
Dapli infurmaziuns confermadas da las autoritads «seguan, cur ch'ellas èn qua» – uschia scriva l'ambulanza da Londra via twitter.
Ina tscherna dals tweets uffizials da questa damaun
RR novitads 06:00++


text:
391
Avenimeent[Mudifega | mudìfica 'l sorgènt]
L'Imperadùr Teodosio I l' decìt de fà dientà 'l Cristianésem religiù de stat de l'impér romà. L' vé smorsàt ol föch de Vesta.
Nassimenc[Mudifega | mudìfica 'l sorgènt]
Necrulogi[Mudifega | mudìfica 'l sorgènt]
- Felice de Com, èscof;
- ol 26 de Mars - Piero de Sebaste, sant bizanì, nasìt in del 340;
- Zhai Liao.
Vuriif realizá vargüna apurtazziun al Calendari d'avenimeent u a le Taule anüale? Va racumàndum da cunsültá previameent ul Líbar da stiil, par cunseguí una cuerenza intra töcc i Wikipediis·c.
Mudel:Calendari00


text:
Anna Junge saja ina sommelière cun passiun ed ina savida impressiunanta, quai scriva il guid d’ustarias, bars e cafés. Ella saja da chasa tant en il Signuradi sco era en il mund internaziunal dal vin, e surprendia ses giasts adina puspè cun sias scuvridas.
Il 7avel cun 19 puncts
Il cuschinier Heiko Nieder che vegn cun ses 19 puncts sin il medem livel sco Andreas Caminada e tschintg auters cuschiniers, cuschina dapi diesch onns en l’Hotel Dolder a Turitg. Ussa saja temp da renconuscher cun la pli auta distincziun sia cuschina che dettia bler lavur, e che saja intelligenta e consequenta, giuditgescha il guid Gault Millau. La nota maximala da 20 puncts n'ha anc nagin cuschinier cuntanschì.
RR actualitad 14:00


text:
Senza cuntravuschs han ils deputads dal Cussegl grond decidì che la regenza duai sclerir, sch'il chantun Grischun duai candidar sco lieu ospitant dals World Skills.
Il deputà Alessandro Della Vedova ha menziunà che las premissas per ina candidatura sajan surmuntablas. Il Grischun haja avunda temp da sa preparar per ina candidatura – quai schebain per l'ediziun dal 2025, sco er quella dal 2023. Plinavant haja il Grischun avunda pussaivladads da dar alloschi als participants. Las hallas ch'èn necesarias pudessan ins metter a disposiziun cun bajetgs temporars. Ed er la summa d'investiziun, che munta a 100 milliuns francs, respectivamain 50 milliuns francs per il maun public, sajan per il Grischun nagin problem.
World Skills
Ils World Skills èn in campiunadi da professiun ch'han lieu mintga dus onns. Er 30 enfin 40 svizzers èn mintgamai da la partida. Tar la davos ediziun, ad Abu Dhabi, ha il team svizzer gudagnà 20 medaglias. 11 da quellas èn stadas d'engraziar a Grischuns.
RR novitads 17:00


text:
La conferenza dals presidents dals clubs da skis e dals commembers da la cumissiun dal Maraton da skis engiadinais ha presentà la nova supratsanza da l'uniun dal maraton: Andi Grünenfelder, Hansjörg Trachsel, Vic Jacob, Urs Pfister e Beat Gruber furman la nova suprastanza che surpiglia il timun suenter l'ediziun 2016 dal maraton.
Nums prominents
Cun l'anteriur passlunghist e victur dad ina medaglia olimpica Andi Grünenfelder, cun l'anteriur cusseglier guvernativ Hansjörg Trachsel e cun l'anteriur directur dal hotel Suvretta House Vic Jacob è la nova suprastanza occupada cun nums prominents. Urs Pfister è impressari da Samedan e Beat Gruber, il chanzlist da Schlarigna, represchenta ils clubs da skis en la suprastanza nova. Formalmain sto l'uniun dal Maraton da skis engiadinais anc confermar l'elecziun da la nova suprastanza; quai en avrigl 2016 a la radunanza generala extraordinaria.
Sco proxim ston ins anc eleger in nov mainagestiun che stat lura operativamain a la testa dal Maraton da skis engiadinais.


text:
Minisguard dals 21-05-2016
- Sonda, 21.5.2016, 17:40
Victor Frankenstein
La scriptura Mary Shelley e ses amis fan vacanzas al Lai da Genevra. Els han lungurus e fan in gieu: tgi raquinta l’istorgia che fa la pli gronda snavur? Mary Shelley inventa la figura da Victor Frankenstein, in giuven scienzià talentà che vul scuvrir il secret da la vita e vul perquai crear in uman perfetg. Il resultat è però in monster.
Animals esters sco problem
En l’Australia fan ils Brumbies, ils chavals selvadis, problems. I dat memia blers dad els che fan donn a l’ambient. Era tar nus datti animals esters che chaschunan problems. Tgenins che quai è e daco vegn declerà en il Minisguard.


text:
Sedrun: Tschertgar musicants en la Bassa
- Glindesdi, 14.12.2015, 11:45
-
Emprima emissiun:
- Glindesdi, 14.12.2015, 11:45, RTR
La Societad da musica Sedrun tschertga rinforzament per lur musica en la Bassa.
Possessurs d'abitaziuns da vacanzas da Tujetsch ch'abiteschan en la Bassa han dacurt survegnì posta. Il speditur, la Societad da musica Sedrun, tschertga sin questa via musicants che rinforzan la musica per ils concerts.
I na saja betg uschia che la musica na pudess betg sa preschentar, declera il president Vigeli Jacomet a Radiotelevisiun Svizra Rumantscha. Cun ils 24 musicants ed il dirigent possia la musica senz'auter dar concerts u embellir las festas en vischnanca. Tar ils instruments gronds e la percussiun saja dentant scart cun musicants.
L'idea per lantschar quest'acziun è tenor il president Vigeli Jacomet naschida, perquai ch'igl ha dà in contact tranter la musica ed in possessur dad in'abitaziun da vacanzas che abita en la Bassa. Quel suna in instrument da sturs ed è stà pront da sustegnair la musica quest onn tar il concert. Uschia haja la suprastanza gì l'idea dad insumma tschertgar en la Bassa per rinforzament.
Las reacziuns sin quest'acziun sajan per il pli positivas, ha ditg Vigeli Jacomet. Quai tant tar ils retschaviders da las brevs, ils commembers da la societad da musica ma era tar ils auters ch'han udì da quest'acziun.
Redacziun: Gion Hosang


text:
Mincionadura
La mincionadura l'è 'n affermazion o 'na noeuva falsa fada per mett confusion in quej che la lensgen. Al di d'incoeu se spanteghen fiss in sui mezz informadegh, e di voeult i revarden anca, comé in di appel in su di malware che giren in di email o di invit a compartì per pagà no on servizzi. Di voeult i mincionadur vegnen mandaa in gir di spammer per cattà di adress mail bon e attiv per mandàgh i reclam.
Di voeult hinn anca di gabol per guadagnà di dané (comé la gabola del Valentin) o per ciappà consens politegh (comé la lettera de Zinov'ev").


text:
En vista al creschament da fin 20% en singuls chantuns e da las rundas da spargn regian actualmain relaziuns magnificas. Questas giajan uss a fin ha ditg Stefan Wolter, il directur dal post da coordinaziun svizzer per la perscrutaziun da furmaziun en in intervista cun la Schweiz am Wochenende. La politica na mettia numnadamain betg a disposiziun dapli daners, uschia avertescha Wolter.
Ils ultims 10 fin 15 onns sajan las expensas adina restadas tuttina. Il dumber da scolaras e scolars saja però sa reducì fitg. Questa situaziun vegnia a sa midar uss dal tuttafatg. Per optimar ils custs duessan ils chantuns tenor Stefan Wolter er ponderar da serrar tschertas scolas. Cunzunt la Svizra centrala saja abitada fitg spess uschia che las vias restian anc adina curtas per ils uffants.
RR novitads 08:00


text:
Il skateboarder talian (23) era en viadi cun ina gruppa sin la via laterala da Tschappina ad Urmein. En ina storta a dretga è el collidà sin il vial oppost frontalmain cun in auto ch’è vegnì encunter. Malgrà il prim agid dad in team d’ambulanza da Tusaun e da la Rega è l’um giuven mort anc al lieu da l’accident. Las autoritads han clamà il Care Team Grischun sin il lieu per sustegnair las persunas preschentas.
Il skateboard da downhill tutga tar la categoria dals uschenumnads «urdains sumegliants a vehichels» fäG en l’abbreviaziun duvrada per tudestg, scriva la polizia en sia communicaziun.
La procura publica e la polizia chantunala dal Grischun investigheschan l’accident.
RR novitads 14:00
Tge èn «fäG»?
«fäG» è l'abreviaziun tudestga per «urdains sumegliants a vehichels».Tenor il Post da consultaziun svizzer per la prevenziun d'accidents bfu sa tracta da vehichels cun rodas u rollas, che vegnan muventads mo cun la forza da l’agen corp. Cun els dastgan ins ir sin tschertas vias, uschia p.ex. sin vias lateralas cun pauc traffic e senza trottoir.


text:
Turnier d’utuon 2016
Scu tuot ils ans, aunz las vacanzas d'utuon, partecipeschan la 6evla classa è'l rest dal schelin ot tal turnier d'utuon. Circa 3 eivnas aunz il turnier haun ils scolars da la reela cumanzo a preparer tuot. Pü tard haune alura pendieu sü üna glista, per cha quels cha vöglian esser chefs da las gruppas as pudessan annunzcher. Ün per dis pü tard pendaiva già sü la glista cullas gruppas. In tuot daiva que 13 gruppas. Il chef da la gruppa stuvaiva alura scriver sülla glista, chenün thema ch'els vöglian esser. In ün di d'eira la glista già bod plaina.
Mieu gruppa d'eira Romeu, Diana, Jessica, Flurin ed eau. La chef d'eira Diana. In tuots vains tschernieu leder scu nos thema. Tuots d'eiran fich agitos aunz il turnier, ma al listess mumaint ans allegraivans pervi da las vacanzas. La reela vaiva tschernieu tschêl e terra, ballapè, basketball, Luftgewehr e volleyball scu sports per quist turnier. Mincha squedra vaiva da giuver 2 voutas mincha gö, in tuot daiva que 10 gös. Aunz la posa as sun tuosts ieus a preparer illas gardarobas da la scoula. Que nu daiva bod na üngüna plazza. Dandetamaing cumanzaiva il turnier e tuots d'eiran plain energia per quadagner quist. Güst il prüm stuvaiva mieu squedra ir a fer la foto da gruppa.
Il sulagl speriva dandetamaing davous las muntagnas, e paraiva da gnir ün bel di da turnier. Ils magisters d'eiran scumpartieus i'ls diferents lös da gö per fer schiri. Basketball gniva giuvo illa halla granda, Luftgewehr in quella pitschna part aint illa halla granda, volleyball sülla plazza da posa, ballapè sülla plazza da ballapè e tschêl e terra aint illa halla pitschna. Zieva mincha gö daiva que üna posa da circa 5 minuts . La squedra gniva minchataunt trist u minchataunt eir cuntaint dal gö. Ün pêr gnivan eir grits cul schiri.
A mezdi daiva que üna posa granda per manger. Que daiva Schnitzelbrot cun salata e da baiver ice tea. Que deira fich bun. Zieva daiva que auncha tuortas cha bgers scolars vaivan fat. Pü tard giaiva il turnier inavaunt. Que gniva chod. Al zieva mezdi ho mieu squedra guadagno tuot ils gös.
Il turnier gniva a fin e tuots ils scolars güdaivan a rumir las plazzas cha gnivan druvedas per giuver. Cur cha d'eirans a fin cun rumir gniva la Preisverteilung. Quels chi vaivan guadagno dapü d'eiran ils colours. Ils meglders vstieus vaivan ils clowns ed in totel haun guadagno ils colours. Mieu squedra es resteda illa 3.plazza. Zieva que ans allegraivans z^tuots süllas vacanzas. Leonardo 2.Sek.


text:
Sin il vial da surpassar tar la colliaziun Avers sin l'A13 Tusaun – San Bernardino charravan dus automobilists da 52 e 30 onns in davos l'auter. Cura che l'um da 52 onns era bunamain sin l'autezza d'in Canadais da 28 onns ha quel cumenzà cun in surpassament. Il Canadais è lura collidà cun l'automobilist ch'era gia sin quest vial ch'ha lura sa rotà per 180 grads, è collidà cun l'auto davant ed e charrà enavos sin la saiv directiva. L'automobilist da 30 onns n'ha betg pli pudì franar a temp ed è uschia collidà cun il Canadais.
Da tut las quatter persunas involvidas è ina vegnida blessada levamain.
Trais vehichels èn vegnì donnegiads totalmain, il quart considerablamain.


text:
Il Guaud magic da quest onn duai daventar anc pli attractiv. Uffants duaian per exempel pudair interagir dapli tar las installaziuns da glisch e cun in nov partenari duai la qualitad da la purschida da mangiar als stans vegnir optimada.
Blers concerts
Concerts datti quest onn da Dada Ante Portas, Stiller Has, Anna Känzig, Baba Shrimps, James Gruntz e Troubas Kater. Ils puncts culminants da quest onn sajan la gruppa bernaisa Züri West e Dodo, scrivan ils organisaturs. L’onn passà han dapli che 30’000 persunas visità il Guaud magic a Lai – trais giadas dapli che l’onn da la premiera.


text:
Per la segunda giada suenter l’onn 2015 ha il Sloven Simon Spilak gudagnà il Tour de Suisse. Era en la cursa encunter l’ura dad oz a Schaffusa n’hai dà nagin midament a la testa dal classament general. Spilak ha gudagnà il tur avant il Talian Damiano Caruso e l’Ollandais Steven Kruijswijk.
Il ciclist svizzer Stefan Küng è daventà segund da l’ultima etappa suenter l’Austrialan Rohan Dennis. La differenza da temp ha muntà a 29 secundas. Il meglier Svizzer en la rangaziun finala è il Lucernais Mathias Frank sin plaz 7.
RR novitads 18:00


text:
Urizis ma er tschiffadas d'aua che vegnan derschentadas, pon laschar crescher il livel d'aua a moda fitg svelta. Las derschentadas vegnan fatgas automaticamain e pon capitar da tuttas uras ed er da bell'aura. Pertutgads da quai èn l'En davent da S-chanf vers engiu e surtut il Spöl tranter Punt dal Gall enfin a Zernez.
Privel – sin agen ristg
Derschentadas vegnan fatgas durant l'entir onn. Il pli savens dentant da la primavaira fin l'atun. Sper las auas numnadas èn vegnidas posiziunadas intginas tavlas che fan attent sin quest fatg. Persunas che sa ferman direct dasper l'aua fan quai sin agen ristg.
RR novitads 11:00


text:
Gudagnà la cursa ha l’American Bershawn Jackson (48.63 secundas) avant il Sid-African L. J. van Zyl.
Era Mägi pli spert che Hussein
Ses meglier temp ha Kariem Hussein cun quai manchentà per ina secunda e mesa. Ina distanza hai era dà tranter el è ses sulet concurrent da l'Europa, Rasmus Mägi da l'Estonia, ch'è vegnì terz.
Quest temp è grev da valitar.
El ha accentuà ch’el sa sentia bain. Ses trenader Flavio Zberg ha dentant tuttina valità positiv sia prestaziun. Hussein n’haja betg pudì tegnair il tempo fin la fin. Era las temperaturas eran cun 27 grads pli autas che usità, l’umiditad da l’aria era dentant sut 50%.
RR novitads 16:00


text:
La nova basa a Dalvazza en la vischnanca da Luzein remplazza ils stabiliments actuals a Fideris. Quels na correspundian betg pli a las pretensiuns actualas areguard la grondezza, areguard la realisaziun architectonica ed areguard l'equipament tecnic. Quai scriva la regenza grischuna.
Er il silo da sal existent cumpiglia mo ina part dal volumen necessari. Per motivs da plazza n'è in engrondiment al lieu existent betg stà pussaivel.
Nov collavuraturs èn staziunads a Dalvazza. Els mantegnan totalmain 78 kilometers via. Dasper la rait da las vias chantunalas tutgia era tiers il mantegniment funcziunal da la via naziunala N28 tras il Partenz.
Custs da passa 5 milliuns francs
Ils custs budgetads da 5,3 milliuns francs per la nova basa per il mantegniment da las vias a Dalvazza hajan pudì vegnir observads. L'Uffizi federal da vias ASTRA sa participescha cun 69% als custs da construcziun.
RR novitads 14:00


text:
Il plevon da Breil saja suenter lungas ponderaziuns sa decidì dad abditgar. El veglia viver a moda publica la relaziun cun ina dunna. La plaiv da Breil deplorescha sia decisiun. El saja stà in plevon prezià, giuven e fitg cumpetent, ina persuna respectada ed appreziada da giuven e vegl. Cun l'abdicaziun saja il plaschair d'esser confidà ad in plevon giuven cun spiert avert sa midà en tristezza ed haja chaschunà per malsegirezza sur da l'avegnir da la plaiv, scriva quella en ina communicaziun a las medias.
Plinavant metta la plaiv da Breil en dumonda il celibat sco tal. La plaiv scriva vinavant ch'ella sa dumondia quant ditg che la Baselgia catolica veglia anc ignorar il problem dal celibat che saja per adina dapli persunas giuvnas la raschun da betg s'engaschar en il servetsch da la baselgia.
Purschida actuala n'è betg pussaivel da mantegnair
La suprastanza haja prendì per enconuschientscha la decisiun dal plevon ed haja ensemen cun l'assistenta pastorala ed il cussegl pastoral prendì las emprimas disposiziuns transitoricas per il proxim avegnir. Malgrà tut l'engaschi na vegnia betg ad esser pussaivel da mantegnair vinavant la purschida actuala. La nova situaziun pretendia da tuts chapientscha e pazienza.
RR novitads 16:00


text:
-
Dazi da multa
Per avair influenza sin il proceder d'in pajais vegn pretendì ina taxa augmentada per martganzia d'import.
-
Dretgira
La dretgira sto esser independenta e correcta. Quai per garantir che la sentenzia è giustifitgada.
-
Dretg da vuschar per las dunnas
Avant 40 onns han las dunnas svizras survegnì il dretg da vuschar.
-
Dretg dals uffants
Ils 20 da november è declerà sco di mundial dals dretgs d'uffants.
-
Dretg da l'uman
Amnesty International s'engascha per il dretg da l'uman sin tut il mund. Tgi è Amnesty International, co ha tut cumenzà?
-
Dretg da tgira
Geniturs separads u divorziads duain avair communablamain il dretg d'avair quità d'uffants. Tge munta quai?
-
DNA e sia muntada
Per survegnir infurmaziuns sur da l’urs pon ins prender intgins pails da l’urs e far in test da DNA en in labor.
-
Download
Download da musica - il Minisguard declera tge ch'ins dastga e tge betg.
-
Doping
Lance Armstrong ha gudagnà cursas da velo cun prender doping. Tge è doping insumma, pertge èsi nausch?
-
Discriminaziun
Blers americans èn da l’opiniun che persunas cun pel stgira vegnan discriminadas. Nus declerain pertge.
-
Dinosaurs
Record mundial: en il Grischun central han perscrutaders chattà fastizs da dinosaurs sin 3'300 meters sur mar.
-
Di dal bab
Sin 'l'entir mund datti il di dal bab. Dapertut vegn el festivà auter e ha in'autra impurtanza.
-
Diamant
Diamants èn fitg rars e diamants èn il material il pli dir dal mund. Dentant pertge èn diamants insumma uschè prezius?
-
Datas
Il Minisguard less savair pertge che quest «Big Data» è uschè impurtant e tge datas che nus tradin senza savair.
-
Daners
Sche nus giain en stizun lura pajain nus cun daners. Quai n’è betg adina stà uschia. Igl è sa midà bler en quest connex.


text:
Ils 1 da matg 2008 ha Armin Spescha fundà ensemen cun in partenari l'interpresa da marketing communicaziun.ch. La finamira: daventar il numer 1 sin la fiera da marketing en Surselva. Ina finamira, che Armin Spescha ha gia daditg cuntanschì. En quels 10 onns è il dumber da persunal creschì da 2 sin 51 persunas, e be pli 1/4 dals clients da communicaziun.ch vegn da la Surselva.
Digitalisaziun è impurtanta, ma...
Gia spert suenter avair cumenzà cun ina partiziun da marketing, ina partiziun da grafica ed ina stamparia, è la paletta da las lavurs vegnida schlargiada sin il sectur digital. Senza la digitalisaziun e la pussaivladad da tgirar clients en l'entira Svizra davent da Glion na fiss i tenor Armin Spescha betg stà pussibel da crescher uschè fitg ils davos onns.
Dentant, era sche la communicaziun digitala è vegnida adina pli impurtanta, la stamparia na vegnia betg a svanir. Tenor Armin Spescha fan adina dapli interpresas puspè reclama stampada – tant interpresas indigenas sco er grondas interpresas internaziunalas.
Nov num e logo per mussar svilup
Il nov num – communicaziun.ch survegn anc il supplement «la manufactura» – ed il nov logo duain mussar tenor Armin Spescha il svilup che l'interpresa ha fatg ils davos 10 onns. Els fetschian dapli lavurs, l'interpresa haja bler dapli persunal ed i dettia autras fatschas davos communicaziun.ch. Tut quai haja pretendì ina midada dal num e dal logo, di Armin Spescha.
Ina chaussa vegnia dentant betg a sa midar: Glion vegnia vinavant a restar il lieu da la sedia principala da communicaziun.ch. I na dettia betg motivs da midar quai en l'avegnir.
RR actualitad 17:40


text:
Far midada online
- Glindesdi, 24.9.2018, 11:15
-
Emprima emissiun:
- Glindesdi, 24.9.2018, 11:15, RTR
Far midada è stentus, pachetar tut l'urden, transportar el, schubregiar l'abitaziun, pachetar ora tut. E lura vegn anc vitiers ch'ins sto anc annunziar la partenza tar la vischnanca veglia e s'annunziar tar la vischnanca nova. Quai duess uss daventar tut pli simpel cun in pèr clics online.
Sin la pagina d'internet eUmzug pon ins far la midada administrativa. Uschia na ston ins betg spetgar sin las uras d'avertura dals spurtegls da duas vischnancas. Entaifer 10 minutas duess la midada administrativa esser fatga. Ils documents per far midada dovr'ins dentant tuttina, la carta d'identitad u il pass, il numer da l'AVS, il contract da locaziun da la nova abitaziun, las cartas da la cassa da malsauns da tut ils commembers che fan midada ed ina carta da credit per pajar las taxas.


text:
Donn ch'il titel saja davent di Lüthi, el na discurra dentant betg d'ina trumpada. El è da l'avis che sias schanzas sajan stadas pitschnas ed uschia n'aveval el betg gì fatg grondas speranzas. Zarco è l'emprim en questa classa che dumogna da defender il titel.
Cumbat per il classament general
En il cumbat per ils top trais en il classament general è Lüthi pil mument sin buna via. El è er fitg cuntent che quai è il cass, damai che la stagiun n'aveva betg cumenzà bain per el. Lüthi è da l'avis ch'el haja pers il titel gia là cun sias cupitgadas. Cun ses 214 puncts giascha el sin il segund plaz davos Zarco che ha 251 puncts. Schebain ch'el haja gì ina greva cursa è el vegnì d'engrondir il spazi tranter el ed il terz Alex Rins sin 11 punct e sin il quart plazzà Franco Morbidelli sin 17 puncts.
RR novitads 08:00


text:
Cumenzà en il post d’ambassadura tar las Naziuns Unidas il schaner 2017, aveva la dunna da 46 onns bunamain senza enconuschientschas diplomaticas. En las sesidas da l’ONU è ella adina sa preschentada resoluta. Ed ella ha procurà che las ideas da Trump per in’ONU pli schlanca, quai vul dir damain daners americans per il preventiv e per missiuns da pasch, sa realiseschian era.
Dapi che Donald Trump ha surpiglià il presidi american il schaner 2017, hai da bleras midadas da persunal en ils pli auts posts da la regenza. Nikki Haley aveva scrit il mais passà en in artitgel per la «Washington Post», ch’ella na giaja betg d’accort en tut ils puncts cun Trump. Ella saja però superbia da servir en sia regenza.
RR actualitad 17:00


text:
L'emprima medaglia per la collecziun da las medaglias svizras han ils atlets gudagnà en la nova disciplina olimpica curling maschadà dubel. Pir ils Canadais han pudì franar il dubel svizzer. Dasper la medaglia d'argient hai anc dà ina segunda medaglia sin il glatsch: En la concurrenza da curling classic han ils da Genevra pudì sa rangar sin il terz plaz dal podest.
Tut las autras medaglias han ils atlets da Swiss Ski rimnà. Set da quellas en la categoria ski alpin. E tscherts han gist gudagnà ina seria da medaglias:
- Wendy Holdener ha gudagnà ina medaglia en tut las colurs: Aur en il event da team, argient en il slalom e bronz en la cumbinaziun alpina.
- Ramon Zenhäusern ha fatg duas medaglias: Ina giada aur en il event da team e l'autra giada argient en il slalom.
- E Beat Feuz è vegnì remunerà cun argient en il super-g e bronz en la cursa rapida.
Da la medaglia d'aur en l'event da team pon er Denise Feierabend e Daniel Yule sa legrar. Ed er Michelle Gisin po sa legrar. En la cumbinaziun alpina ha ella pudì realisar ses siemi d'aur olimpic. Ed in veritabel coup è gartegia a las snowboardistas: Sarah Höfflin e Mathilde Gremaud gudognan aur ed argient en il slopestyle. En il ski cross pon Marc Bischofberger e Fanny Smith ir per argient e bronz.
Er ils Grischuns han persvadì
Ed ils Grischuns han procurà per luschezza cun duas giadas aura. Dario Cologna è per la terza giada en seria vegnì campiun olimpic sur 15 km en stil liber. Da finir ils gieus olimpics cun ina medaglia tar sia disciplina debla, ils 50 kilometers, n'è betg gartegià. Per ina bella finiziun ha dentant Nevin Galmarini procurà: La davosa sonda dals gieus a Pyeongchang è el vegnì remunerà cun aur per sia prestaziun tar la concurrenza da slalom gigant parallel da snowboard.
RR actualitad 07:00


text:
L'emprima bilantscha suenter la fin da la chatscha è mediocra. Tenor Adrian Arquint, manader da l'Uffizi chantunal da chatscha haja cunzunt l'aura fatg in stritg tras il quint a chatschadras e chatschaders grischuns. Al cumenzament hai dà plievgia e brentina, suenter èsi stà fitg chaud per l'atun. Entras quella chalira hai dà pauc moviment tar ils tschiervs, uschia che la chatscha è stada pli flaivla ch'ils dus onns passads. Anc pli flaivla saja la chatscha da chavriels stada quest onn. Meglier saja la chatscha da chamutschs stada.
Sch'i dovria ina chatscha speziala na saja uss anc betg cler, uschia Arquint. Qua saja da spetgar giu las cifras. Cunquai ch'il dumber da tschiervs era fitg auts tar la dumbraziun èsi fitg probabel ch'i dovra tar ils tschiervs ina chatscha speziala.
Meglras relaziuns en las valladas dal sid
En la Val Müstair sco er en il Puschlav han chatschaders pudì far ina buna chatscha da tschiervs. Cunzunt al cumenzament han questas regiuns pudì profitar da meglra aura. En il Grischun Central percunter saja la chatscha cumpareglià cun auters onns plitost sut la media. Sumegliant vesa quai er or en il rest dal chantun tar la chatscha da tschiervs e chavriels.
En tut las regiuns èsi dentant stà ina buna chatscha da chamutschs. Là han ils chatschaders e las chatschadras pudì profitar da la bun'aura.
RR actualitad 12:00


text:
Naziuns grondas sco la Svizra e l'Austria perdan uschia gia l'enviern che vegn in plaz da partenza. La conferenza da calender da la FIS ha la finamira d'avair en l'avegnir maximal 45 fin 50 skiunzs a la partenza, enstagl da 80 atletas ed atlets sco fin qua. Quai pertutga dentant be la cuppa mundiala dals umens. Sco il directur da cursa da la FIS Markus Waldner ha declerà haja in quadret da partenza pli pitschen gronds avantatgs organisatorics. Uschia avessan staziuns da televisiun per exempel dapli plaz per rapports fundads. Plinavant duess il sistem en la segunda liga sco la cuppa d'Europa daventar pli dinamic. Uschia duessan atlets cun success gia savair ir durant la stagiun actuala cursas en la cuppa mundiala.
RR novitads 18:00


text:
Sa transfurmar
En la curt da la chasa da medias da la SRG SSR e da la chasa da la citad da Cuira penda in object d’art da Michel Pfister. Il num da quest: Il transfurmatur.
Igl è in object da metal che sumeglia in dratguir. I pudess era esser la tromba d’in elefant. La fantasia da l’observader lubescha vastas interpretaziuns. Nus enconuschain il transfurmatur ord il mund da la tecnica: el producescha tensiun reciproca. Da tschaiver sa transfurman ils carstgauns en figuras da fantasia. Era questa transfurmaziun evochescha tschertas tensiuns: ins po esser insatgi auter. Quai lubescha da far chaussas betg lubidas en la vita reala. En la vita professiunala daventa la transfurmaziun bunamain chaussa da mintgadi.
Sa transfurmar è dapli che mo renovar e refar, la vaira transfurmaziun pretenda ina midada da schientscha, da tenuta e da cumportament. Il motto da lavur da RTR per 2011 è sa transfurmar. Sin fundament da quai che vegn realisà di per di e sin fundament da las experientschas da nossas collavuraturas e da noss collavuraturs, vulain nus ans transfurmar. Per noss public duai questa transfurmaziun esser udibla, visibla e legibla en noss products da radio, televisiun e multimedia.


text:
Danilo Prinetti
Danilo Prinetti da Monza en l’Italia ha in’abitaziun da vacanzas a Puntraschigna. El vegn bunamain mintga fin d’emna en Engiadin’Ota.
Alexandra Stäbler
Alexandra Stäbler da Masein è commembra dal club da skis Beverin, gist sco Gino e Mauro Caviezel.
Carla Crameri
Carla Crameri è da Puntraschigna. Ella lavura sco flurista en il Badrutt's Palace Hotel.
Charles Nguela
Charles Nguela, creschì si en il chantun Argovia, stat ussa a Turitg e fa part da l'emissiun «Champiuns» da SRF cun sia Stand up Comedy.
Yamila Bass
Oriundamain è ella Cubana, viva dentant dapi il 2011 a Puntraschigna. Yamila Bass lavura a Salastrains en ina bar.
Thorsten Meister
La dunna da Thorsten Meister ha regalà ad el per il 40avel in pèr dis en l’Engiadin’Ota, aposta per ils Campiunadis mundials da skis.
Seraina Cuonz
Seraina Cuonz da Lavin lavura oz sco voluntaria – dentant betg als campiunadis mundials, mabain tar il White Turf.
Hitsch Banz
Hitsch Banz da Thun è a Puntraschigna cun ses club da skis. Il club «Linden» – en il qual er Tom Lüthi è commember – è sa chasà en la jugi a Puntraschigna.
Madlaina Mittner
Madlaina Mittner viva a Puntraschigna.
Silvio Joos
Silvio Joos da Volketswil (ZH) fa vacanzas a San Murezzan.
Tatiana Santos
Tatiana Santos, oriundamain dal Portugal, è vegnida cun 8 onns en Svizra. Ella è creschida si a Susch, abitescha uss a Puntraschigna e lavura a San Murezzan.
Luigi Panizolo
Luigi Panizolo, oriundamain dal Lago di Como, lavura dapi blers onns en la gastronomia en l’Engiadin'ota.
Peter Biedermann
Peter Biedermann, oriundamain da Luzerna, dapi 45 onns a Puntraschigna, magister pensiunà e voluntari durant ils campiunadis mundials 2017
San Murezzan 2017 Inscuntrà en il bus…
Sin viadi en il bus da Puntraschigna a San Murezzan en il Quadrin plidentescha Livio Foffa mintgadi ina persuna.


text:
Ils Spagnols han però stuì tremblar: il gol decisiv ha Ronaldo pir sajettà en la 7avla minuta da la prolungaziun. Er sche Real Madrid ha pers cun 1:3 encunter Juventus Torino, èn ils Spagnols vinavant grazia a la victoria da 3:0 da l'emna passada.
A Bayern München ha bastì il pari da 0: 0 encunter Sevilla, cunquai ch'il campiun da record tudestg aveva gudagnà l'emprima partida cun cun 2:1. Il mardi eran gia Liverpool e l'AS Roma dumagnà la qualificaziun per la runda dals 4 megliers. Ils mez-finals èn en duas emnas.
RR novitads 23:00


text:
Inhalt
Exteriur
-
Frantscha bumbardescha Stadi Islamic
Per l'emprima giada ha l'armada franzosa bumbardà miras da la milissa terroristica «Stadi Islamic» en la Siria. Tenor il presidi franzos haja l'armada sgulà sis attatgas or da l'aria encunter in champ da scolaziun da la SI. Questas attatgas sajan stadas coordinadas cun ils partenaris regiunals.
Dapli indicaziuns uffizialas na datti anc naginas. Il president franzos François Hollande aveva annunzià l'entschatta dal mais da laschar far sgols da scleriment sur la Siria che duajan pussibilitar attatgas encunter il Stadi Islamic.
RR novitads 10:00


text:
Tgi ch'ha vulì passentar ils dis da festa en il sid ha duvrà quest onn anc dapli pazienza ch’ulteriurs onns. Er la dumengia da Tschuncaisma hai dà colonnas davant il tunnel dal Gottard en direcziun dal sid. Enturn mezdi aveva la colonna cuntanschì ina lunghezza dad 8 km lunghezza ed il temp da spetga muntava a radund 1 ura e 25 minutas. Vers las 17:00 era la situaziun però puspè sa normalisada.
Dapi la dumengia a mezdi è er il traffic vers nord s'augmentà. Tranter Quinto ed Airolo hai dà l'entir suentermezdi ina colonna da var 3 km. Il temp da spetga ha muntà a 40 minutas. Er là è la situaziun sa normalisada vers saira: La colonna ha a las 17:30 anc gì ina lunghezza dad 1 km cun in temp da spetga da 15 minutas.
Colonna da record la sonda
La sonda aveva la colonna davant il portal nord dal Gottard cuntanschì ina lunghezza da 28 kilometers ed uschia egualisà il record dal 1999. Era lez onn era il tunnel dal San Bernardino stà serrà. Quai pervi dad inundaziuns.
Quest onn è el serrà pervi dad in incendi dal venderdi. Probabel resta il tunnel dal San Bernardino anc serrà per plirs. dis. Il traffic fin a 3,5 tonnas vegn svià sur il Pass dal San Bernardino. Rulottas ed il traffic da vitgira na dastgan dentant betg charrar sur il pass.
RR novitads 12:00


text:
Fatg il rapport ha l'anteriur ambassadur spezial per las dumondas da migraziun Eduard Gnesa sin incumbensa dal Secretariat da stadi per la migraziun. Gnesa ha duì iniziar in dialog cun patruns per promover l'engaschi da l'economia svizra per integrar en la lavur ils fugitivs ed er persunas recepidas provisoricamain.
Tenor enquista èn ils patruns savens motivads d'engaschar fugitivs pervi da mancanza da forzas da lavur, plazzas d'emprendissadi betg occupadas, forzas da lavur bunmartgadas e con-responsabladad sociala.
Trais propostas
Sin fundament da ses discurs ha Gnesa dà giu trais cussegliaziuns. Las emprimas duas propostas èn: Infurmar ed entretschar cun agid d'ina plattafurma d'infurmaziun naziunala per uschia sensibilisar ils patruns sco er organisar occurrenzas d'infurmaziun. La terza proposta è ina sort jobcoach per preparar ils fugitivs sin il mund da lavur en Svizra.
RR novitad 10:00


text:
Per ina stanza inclusiv tschaveras, quai durant dus mais e mez paja Adrian Burri 500 francs. Durant las provas stat il sautunz e chantadur tar Ursula Bergmann. La dunna da circa 65 onns prenda mintg'onn si in actur, e quai dapi ch'i dat la «Walensee-Bühne». Ella fa quai surtut per emprender d'enconuscher nova glieud.
Mintg'onn vegn ina persuna interessanta tar mai. Quai dat adina buns discurs.
Tut ils acturs ch'ella ha fin uss prendì si sajan stads amiaivels e discurrivan gugent.
Naginas reglas
Reglas n'èn per Ursula Bergmann betg necessarias. Lur giast possia far tge ch'el vul. Quai na saja dentant betg tar tut las familias ospitantas uschia. Auters stoppian stizzar da las endisch las glischs, ni ch'els ch'els na dastgian betg envidar a chasa giasts. Ma era senza reglas funcziunia la cuminanza d'abitar provisorica fitg bain. Els passentian bler temp ensemen, discutian u ch'els gioghian in gieu.
RR actualitad 11:00


text:
Costamesàt
Costamesàt (Costa di Mezzate in Italià) l'è ü cümù de la pruinsa de Bèrghem e l' se tróa 'n de la Al Càalina a 20 km de la sità e a 287 méter söl lièl del mar.
El g'ha 'na popolasiù de 3 333 abitàncc (dàto del Dicember 2015[1]), cond'öna süperfìce de 5,1 km² e 'na densità de popolasiù de 654 ab./km²
El cunfìna coi cümü de Albà Sant Alisànt, Bagnàdega, Bólgher, Calsinàt (BG), Gorlàgh, Montèl.
Evulusiù demogràfega[Mudifega | mudìfica 'l sorgènt]
L'andament del nömer dei abitàncc del cümü de Costamesàt l'è mostràt in de la tabela ché sóta
Abitàncc censìcc
Riferiment[Mudifega | mudìfica 'l sorgènt]
- ↑ Statìstiche demogràfiche ISTAT. Statìstiche sö la popolasiù del Istitùto Nasiunàl de Statìstica relatìve al 31 de Dezember 2015.


text:
Minisguard dals 02.06.2018
- Sonda, 2.6.2018, 17:40
Lescha da gieus per daners – pertge vai?
Savair giugar per daners era online quai duai esser pussaivel cun la nova lescha da gieus per daners. Quai munta intginas midadas en la lescha. Quellas midadas plaschan dentant betg a tuts. Il Minisguard declera tge che gieus per daners èn insumma ed ils arguments da pro e contra.
Viver lunsch davent da chasa
La guerra en la Siria e la crisa dals fugitivs ha da bler da discutar en ils ultims onns. Mohammed ha scrit davart ses viadi da la Siria en svizra ed è cun quai text daventà segund en ina concurrenza da scriver a Landquart, il lieu nua che il giuven da 10 onns viva uss cun sia famiglia. Nus avain discurrì cun el davart ses lieu da derivanza, il viadi qua en svizra che el ha tematisà en ses text ed il nov da chasa.


text:
Atmusfera
Un atmusfera a l'è el strat de gass che l'è inturna a un corp material cunt una massa assèe. I gass a hinn tiraa arent per la gravità del corp e a hinn tegnüü per un bel poo de temp se la gravità l'è forta e la temperadüra de l'atmusfera piscinina. A gh'hinn di pianeta ch'a hinn faa de gass e dunca cunt una sua atmusfera che l'è bela densa.
El nom atmusfera stelara a l'è dupraa per i regiun de föra d'una stela. In di atmusfer a bassa temperadüra se poden furmà anca mulecul. L'atmusfera de la Tera la prutegg i urganism vivent di ragg ultraviulett.


text:
- Medis e medias sa dostan cunter schlettas valitaziuns en l'internet che vegnan savens fatgas anonim.
- Il protectur da datas da la Confederaziun duai perquai discurrer cun Google davart ratings da medis.
- Quel pretenda ch'ins sto en futur s'identifitgar per valitar in medi.
Valitaziuns per il pli malgistas
Prest adina sajan las valitaziuns da medis online che cumparan da nov sin Google malgistas. Savens sajan las raschuns per valitaziuns negativas il giudicament dal medi pertutgant l'abilitad da lavurar, l'abilitad da charrar cun l'auto u il dretg per ina renta, ha ditg il medi Otmar Meienberg ad SRF. Savens vegnian las recensiuns da pazients cun problems psichics ch'ils medis na sajan gnanc pertscherts.
I dat gia oz pazients che smanatschan als medis cun recensiuns negativas sin google.
Ratings vegnan anc a s'augmentar
Yvonne Gilli da l'Uniun da medis FMH di er che las valitaziuns n'hajan savens da far nagut cun il tractament. Savens sajan las valitaziuns anonimas. Gilli suppona che las valitaziuns vegnan anc a s'augmentar. La FMH ha perquai contactà il protectur da datas da la Confederaziun. Quel vul discurrer cun Google davart ils ratings. In scumond na stettia betg en discussiun, di il protectur da datas. El pretenda dentant che persunas che valiteschan in medi stoppian s'identifitgar en l'avegnir.
RR novitads 08:00


text:
La fusiun da Breil, Vuorz ed Andiast è fatga – il resultat è cler. Gea, perfin il resultat a Vuorz è cler cun 133 gea e 97 na. Anc curt avant las votaziuns avess nagin ristgà da metter patg sin in tal resultat a Vuorz.
La fusiun a Vuorz saja sco da «trair ils quadrels» hai gì num. Tut tenor il motto «u che ni che». Quai n’è uss betg stà il cas. Il resultat da tuttas trais vischnancas sa lascha explitgar.
Andiast/Breil
Andiast di gea cun be 10 cuntervuschs, quai è da contribuir a la preschientscha da la giuventetgna. Breil cun 20% da las vuschs che dian na - era quai in resultat meglier che spetgà per la fusiun. Qua vuless jau menziunar che Breil sa bain avunda tge ch'els han cun las duas vischnancas Andiast e Vuorz. Breil segirescha uschia a lunga vista la scola ed obtegn in pe pli ferm en il turissem.
Vuorz
Era a Vuorz fa la giuventetgna la differenza per Breil. Qua forsa in curt schabetg: Ina pitschna gruppa da giuvnas a Vuorz suenter la votaziun. Ellas sa discurran e rian. Per mai è cler, quellas han votà per Breil, aber oha. Ina d'ellas conceda d'esser stada encunter la fusiun. Be quai haja nagut da far cun esser ensemen cun sias collegas ch'eran per la fusiun. Per mai il pli bel maletg da la saira. La giuvna ch’era encunter la fusiun manegia, tge fortuna ch’il resultat saja fitg cler e betg be piz a cup. La decisiun democratica cun in resultat cler fa pli simpel d'acceptar.
La fusiun è fatga, la via dispitaivla vegn, ed ils victurs èn bain cussegliads da dar fadia ed avair quità da quels che han uss pers. E quai cun mussar cun il det sin il contract da fusiun e guardar che quel vegn ademplì. Il traffic tras Vuorz è era cun la fusiun in tema, in tema che fa starment e che sa lascha mesirar.
RR novitads 17:00


text:
Tge dovran basilicum e co?
- Gievgia, 29.6.2017, 11:15
-
Emprima emissiun:
- Gievgia, 29.6.2017, 11:15, RTR
Basilicum, tschagugliuns e timian - quai è il trio classic ch'ins dovra per cuschinar. Cura ch'ins cumpra questas ervas en stizun vesan ellas anc ora stupent, ma suenter in u dus dis èn ellas savens piridas. Cun resguardar intgins puncts sa lascha quai evitar.
Il pli impurtant saja da plazzar l'erva en in lieu sulegliv insanua dadora, declera Claudia Cielas, ortulana tar Schutz Filisur. "Tar las ervas ch'ins ha cumprà en vaschs da plastic, duess'ins midar la terra usché svelt sco pussibel, e metter ellas en in pli grond vasch u era en ina trucla." La terra ch'ins utilisescha na duess betg esser memia engraschada. Plinavant cusseglia l'experta da cumprar las plantinas en in'orticultura e betg en stizun. Quellas ervas ch'ins survegnia en stizun sajan savens per consumar direct.
Quai che pertutga il dar aua: Pli gugent memia pauc che memia bler è la devisa. Vinavant duess'ins plantar ervas mediterranas sco per exempel rosmarin, lavendel u timian ensemen, damai che questas creschan pli plaun ch'autras ervas. Tschagugliuns e peterschin na secumportian betg, e duessan perquai vegnir separads.


text:
Igl altar mez gotic mez baroc da Tinizong
- Dumengia, 17.7.2016, 8:06
-
Emprima emissiun:
- Dumengia, 17.7.2016, 8:06, RTR
Il pli grond stgazi da l'art en la baselgia da Son Plasch è tenor Mario Jegher igl altar grond mez gotic mez baroc. En rom da la seria da stad "Sacristias, sains e santeris" sa renda il Radio Rumantsch a Tinizong, nua che lanteriur scolast secundar Mario Jegher raquinta da la baselgia da Son Plasch e da lanteriura impurtanza dal lieu.
Il pled sin via dat Jon Janett, reverenda da Scuol.
Redacziun: Rafael Müller
Contribuziuns
-
Predi da Jon Janett


text:
Turissem an Surses
Bavegna agl voss li da destinaziun
Ainten la nossa regiun da vacanzas passantez Vous belezza vacanzas variontas e chegl da stad scu d'anviern.
D'anviern Az carmalan las pistas da skis fitg largias da far agl "carven" u veias da viandar d'anviern per sa farmar ainten ena cuntrada fantastica. Scurvi da nov la stad tar nous, cadagnas da muntognas pittorescas, en parc natural 3 1/2 gedas pi grond tgi igl parc naziunal e lais da muntogna cun lour ava frestgentonta Az spetgan.
Tottas infurmaziuns pertutgont la purscheida turistica dalla regiun da vacanzas Surses/Alvra cattez Vous sen la homepage da Savognin Turissem an Surses.
Savognin Tourismus im Surses
Tottas infurmaziuns pertutgont la regiun da vacanzas Surses survagniz Vous da Savognin Turissem an Surses. Cò cattez Vous purscheidas, pauschalas ed en calender d'events cun tot las infurmaziuns dalla nossa regiun.
Parc Ela
2 vals - 7 cumegns - 1 parc
En parc natural è en territori abito sen en spazi campester cun atgnadads e qualitads spezialas dalla scienza naturala, cuntrada e cultura.
Pendicularas Savognin
Las pendicularas da Savognin porschan 'acziun' da stad e d'anviern. Purscheidas, prietschs e tariffas dallas pendicularas cattez Vous directamaintg sen lour homepage.
Implants da sport Bivio
Igl territori da skis da Beiva Az porscha pistas largias e bagn survasiblas da 1769 anfignen 2560 meters sur mar. Divertimaint d'anviern sen 30 kilometers per skiunz, carvers e snowboardists.Bivio Sportanlagen
Scolas da neiv e da sport Savognin e Bivio
Amprande ad eir cun skis u cun essa u amprue egn digls urdegns da sport actuals. Tar las scolas da neiv e da sport da Savognin e Bivio vez tot chellas pussebladads.


text:
Cumpareglià cun il 2005 èn ils cas cun problems da la posiziun e da moviments dal maun u dal bratsch adina ils medems s’augmentads per passa 10%. Quai mussa il sisavel studi europeic davart las cundiziuns da lavur.
Sco 60% da las persunas interrogadas han ditg lavurian ellas almain in quart dal temp cun in aut temp u sut squitsch da termins. Questas cifras da la Svizra èn era en la media europeica.
Buna sanadad
Bunamain nov da diesch persunas che lavuran en Svizra sa sentan saunas. Uschia è la Svizra radund 10% sur la media europeica. Tuttina han relativamain bleras persunas inditgà d’esser stadas pertutgadas almain ina giada ad onn d’in problem da la sanadad.
Il problem grond è mal il dies
In dals gronds problems da sanadad tras la lavur è mal il dies (36%) mal il chau ed ils egls (34%) e problems musculars vid las spatlas ed il dies.
RR novitads 12:00


text:
La squadra da Raphael Wicky manava suenter l'emprima mesadad cun 1:0. Quai grazia ad in gol da Luca Zuffi en la 32avla minuta.
Suenter la pausa èsi dentant reussì als Russ da volver la partida. Suenter bun 60 minutas ha Alan Dsagojew fatg il 1:1. Decis la partida en favur da ZSKA Moscau ha il Svedais Pontus Wernbloom. El ha sajetta il segund gol per ils Russ en la 79avla minuta.
En la tabella han Basilea e ZSKA Moscau uss tuttina bler puncts, numnadamain mintgamain 6. A la testa da la gruppa A resta vinavant Manchester United. Ils Englais han battì a chasa ils Portugais da Benfica Lissabon cun 2:0.
En trais emnas frunta il FC Basilea a chasa sin Manchester United.


text:
La regenza da la Gronda Britannia vegn encunter a Brüssel en la dispita davart il status dals burgais da l'UE suenter il Brexit. A Firenze ha la primministra Theresa May ditg ch'ella veglia che las dretgiras britannicas possian resguardar sentenzias da la curt penala europeica.
Fin ussa aveva la regenza britannica renvià dad acceptar giurisdicziun da l'UE er suenter sortir da l'Uniun europeica. Plinavant ha May pretendì dapli temp per realisar la sortida. Ella ha proponì ina fasa transitorica da 2 onns suenter il Brexit.
RR novitads 18:00


text:
Il Coop na desista betg mo da vender fieus artifizials en l'entir Grischun, mabain er en il Tessin ed en il Principadi dal Liechtenstein. La Migros na venda en l’entira Svizra orientala nagins fieus artifizials.
E pervi da la setgira na survegn ins quest onn er en il Manor a Cuira naginas rachetas e vulcans. La Landi venda sulettamain zulprins che fan fieu colurà. Quai demussan retschertgas dad RTR, fatgas ensemen cun il schurnal regiunal Grischun da radio SRF.
Il Denner ed il Volg n'han da principi gnanc da quests products en il sortiment.
Lidl decida la gievgia sch'els vulan vender tals products u betg. Tgi che vul exnum cumprar rachetas po ir en l'Aldi – lez venda numnadamain tut.
Cura che la plievgia manca ...
Qua chattais tut davart la setgira en il Grischun.


text:
Ovras da giuventetgna 4
- Dumengia, 29.10.2017, 19:00
-
Emprima emissiun:
- Dumengia, 29.10.2017, 19:00, RTR
La quarta part maina nus a Paris tar ils dus giuvens Saint-Saëns e Bizet.
Paris 1835: Camille Saint-Saëns, in uffant tut spezial: cun 3 onns sa el leger e scriver, cun 6 cumpona el si'emprima ovra, cun 11 dat el ses emprim concert sco pianist, cun 15 ha el terminà sia emprima sinfonia. Ins discurriva là d'in «nov Mozart». Nus tadlain ses Concerrt per clavazin nr. 1, op. 17 e la Tarantella, op. 6.
Paris 1838: Georges Bizet, era in uffant talentà, ina spezia scheni. Cun 9 onns daventa el scolar da Gounod al conservatori da Paris, cun 17 cumpona el sia emprima sinfonia e quai en mo paucs dis. La primaudiziun ha dentan gì lieu per 80 onns pli tard a Basilea. Nus tadlain ella.


text:
Renania
Renania l'è ol nom generc de la rejon jeografega de la Jermania bagnada dal fiœm Reno.
Jeografia[Mudifega | mudìfica 'l sorgènt]
L'è ind la zona ocidentala de la Jermania, al confin con la França, ol Belji e ol Lussemburg, e la g'ha una superfix de 25.000 km². Le zone meridionale e orientale i è per la plœ part collinare (Westerwald, Hunsrück, Taunus e Eifel), e i è traversade da le vallade di afluents del Reno e de la Mosella; al nord g'è la vall de la Ruhr.
I citaa plœ importante i è: Aquisgrana, Bonn, Colonia, Duisburg, Düsseldorf, Essen, Coblenza, Krefeld, Leverkusen, Ludwigshafen, Magonza, Mannheim, Mönchengladbach, Wiesbaden e Wuppertal.
Storia[Mudifega | mudìfica 'l sorgènt]
Ind el 1824 l'è staita creada la provinça de la Renania con la union di province del Bass Reno e de Jülich-Kleve-Berg. Con la fraca tedesca ind la Prima Guerra Mondial, la Renania l'è staita occupada e demilitarizada ind el 1919. Ol 7 marzo 1936 e forze armade tedesqe i è entrade ind la rejon per la prima volta da la fin de la guerra, e i ha insé violad ol Tratad de Versailles.
Aministrazion[Mudifega | mudìfica 'l sorgènt]
Al dé de incœ la Renania l'è dividida intra Renania-Palatinat e Nord Reno-Westfalia.


text:
Che La Punt Chamues-ch po beneventar puspè cun l’etappa roiala la pli pretensiusa etappa da la cursa è per il comité d’organisaziun da gronda muntada. Cun quai che la vischnanca ha organisà pli u main mintga quatter onns in arriv d’etapp, saja la lavur daventada pli simpla, per part gia rutina, ha declerà Ralf Fluor, il schef per l’infrastructura, traffic e segirezza a La Punt.
Dapli segirezza ch'anc avant onns
Midà en congual cun l’emprima ediziun d’in arriv d’etappa dal Tour de Suiss a La Punt l’onn 1992 saja surtut l’aspect da segirzza. Il dispositiv da persunas che surveglian e controllan l’areal saja marcantamain pli grond. Quai prescriva er il chantun tar eveniments da tala grondezza, ha agiuntà Ralf Fluor. El è responsabel per totalmain 55 persunas ch’èn en acziun durant quests dis.
En munaida è in arriv dal Tour de Suisse betg da valitar, dentant signifitga l’eveniment per La Punt ina reclama nunpajabla.
Tut ils sforzs e las installaziuns che la vischnanca fa per organisar in eveniment perfect valia segir la paina èn persvas tut ils involvids. La Punt Chamues-ch fa quint cun 2’500 fin 3’000 aspectaturs a la cursa cun bun 170 curridurs.
Il budget da 120’000 francs vegn d'ina vart purtà da sponsurs, da l’autra erda la vischnanca, il turissem e dal Club 92 ch'aveva inizià a La Punt sco lieu d’etappa. Già la segunda giada surpiglia la vischnanca da Zernez la partenza da la proxima etappa dal Tour de Suisse suenter l'arriv a La Punt Chamues-ch.
Program da divertiment
Dasper l’arrivada dals curriders dal Tour de Suisse a La Punt sco tal porscha la vischnanca ia a partir da las 14:30 in program per ils visitaders. Suenter la cursa envida La Punt ad ina festa cun musica e saut en la tenda cun la «Chapella Blazenka».
Cun passar sur il pass da l’Alvra, ina part dal Patrimoni cultural mundial da l’Unesco, daventa la 6avla etappa da la cursa da Locarno - sur bun 166 km - fin a La Punt Chamues-ch in dals puncts culminants dal Tour de Suisse 2017.
RR actualitad 17:00++